**SKELBIAMOS APKLAUSOS SPECIALIOSIOS SĄLYGOS**

**MOBILIOS RINKODAROS PASLAUGŲ PIRKIMAS**

**1. BENDROSIOS NUOSTATOS**

1.1. Šis mažos vertės viešasis pirkimas (toliau - pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau - CVP IS) priemonėmis. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2007 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), apklausos sąlygos (toliau – Sąlygos) ir Sąlygų priedai: Nr. 1 „Pasiūlymo forma“ (toliau – Pasiūlymo forma), Nr. 2 „Techninė specifikacija“ (toliau – Techninė specifikacija), Nr. 3 „Pirkimo sutarties projektas“ ( toliau – Sutarties projektas) bei pirkimo dokumentų paaiškinimai (patikslinimai). Vartojamos sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“.

1.2. Pirkimo dokumentai skelbiami CVP IS. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, adresu https://pirkimai.eviesiejipirkimai.lt.

1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.

1.4. Informacija apie pirkimo organizatorių arba pirkimo komisijos narius, kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimo procedūromis, pateikta Skelbimo I dalies 1 punkte.

1.5. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams, išskyrus atvejus, kai pirkimo sutartis sudaroma žodžiu, bus pateikta po sprendimo dėl pirkimą laimėjusio pasiūlymo priėmimo.

**2. INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ**

2.1. Lietuvos universitetų botanikos sodų asociacija (toliau – Įgaliojusioji perkančioji organizacija arba LUBSA) įgyvendindama projektą „Lietuvos botanikos sodų žinomumo didinimas e-rinkodaros priemonėmis“ (projekto kodas Nr. 05.4.1-LVPA-K-808-01-0020) (toliau – Projektas) įgaliojo Vytauto Didžiojo universitetą (toliau – Perkančioji organizacija arba VDU) įvykdyti LUBSA mobilios rinkodaros paslaugų pirkimą.

2.2. Pirkimo objektas į dalis neskaidomas.

2.3. Pirkimo objektas apibūdintas ir reikalavimai jam nustatyti Techninėje specifikacijoje.

**3. TIEKĖJO PAŠALINIMO PAGRINDAI, REIKALAVIMAI KVALIFIKACIJAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI**

3.1. Perkančioji organizacija netikrina, ar yra Viešųjų pirkimų įstatymo 46 straipsnyje numatytų tiekėjo pašalinimo pagrindų. Perkančioji organizacija nereikalauja kokybės vadybos sistemos ir (arba) aplinkos apsaugos vadybos sistemos standartų taikymo.

3.2. Perkančioji organizacija nereikalauja pateikti Europos bendrojo viešojo pirkimo dokumento (EBVPD).

3.3. Perkančioji organizacija kelia tiekėjams šiuos minimalius kvalifikacijos reikalavimus (toliau – Reikalavimai tiekėjui). Tiekėjas, teikdamas pasiūlymą, turi pateikti ir dokumentus, patvirtinančius atitiktį keliamiems kvalifikaciniams reikalavimams.

**3.3.1. Tiekėjo techninis ir profesinis pajėgumas:**

|  |  |  |
| --- | --- | --- |
| Eil. Nr. | Kvalifikacijos reikalavimai | Kvalifikacijos reikalavimus patvirtinantys dokumentai |
| 3.3.1.1. | Tiekėjas per pastaruosius 3 metus iki pasiūlymo pateikimo termino pabaigos arba nuo įregistravimo dienos, jeigu veiklą pradėjo vykdyti vėliau, turi būti sėkmingai įvykdęs/vykdo bent vieną ar daugiau mobilios aplikacijos sukurimo bei administravimo sutartį (-is), kurios(-ių) bendra vertė ne mažesnė kaip 0,5 pasiūlymo vertės. | 1) Tiekėjo ar jo įgalioto asmens patvirtintas įvykdytų sutarčių sąrašas, kuriame turi būti nurodyta:   1. sutarties objektas, 2. užsakovas, 3. sutarties kaina eurais su PVM, 4. sutarties vykdymo laikotarpis.   2) Užsakovo pažyma apie tinkamai įvykdytą sutartį. |

**4. PIRKIMO DOKUMENTŲ PAAIŠKINIMAI IR PATIKSLINIMAI**

4.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.

4.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama juos pateikti.

4.3. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.

4.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, Reikalavimus tiekėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.

4.5. Perkančioji organizacija nerengs susitikimo su tiekėjais dėl pirkimo dokumentų.

**5. PASIŪLYMŲ RENGIMAS IR TEIKIMAS**

5.1. Tiekėjas gali pateikti tik vieną pasiūlymą.

5.2. Jei pasiūlymą teikia ūkio subjektų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo sutartį bei šių įsipareigojimų vertės dalis, sudaranti bendrą pirkimo sutarties vertę. Taip pat, turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija.

5.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx ). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.

5.4. Pasiūlymas turi būti parengtas lietuvių kalba. Jei reikalaujami dokumentai negali būti pateikti lietuvių kalba, turi būti pateiktas patvirtintas vertimas (išverstame dokumente nurodant vertimą atlikusio asmens vardą, pavardę ir parašą).

5.5. Pasiūlymas turi būti pateiktas užpildant Pasiūlymo formą ir pridedant visus pirkimo dokumentuose reikalaujamus dokumentus.

5.6. Pasiūlymo kaina pateikiama eurais, išreiškiant ir apskaičiuojant taip, kaip nurodyta Pasiūlymo formoje. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną; Į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.

5.7. Pasiūlyme tiekėjas turi aiškiai nurodyti, kuri pasiūlymo informacija yra [konfidenciali](https://vpt.lrv.lt/uploads/vpt/documents/files/LT_versija/E_vedlys/4_convenience/VPT_konfidencialumoisaiskinimas.pdf), vadovaujantis [VPĮ 20 straipsniu](https://vpt.lrv.lt/uploads/vpt/documents/files/LT_versija/E_vedlys/4_convenience/VPI_20str.pdf). Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.

5.8. Pasiūlymą sudaro tiekėjo pateiktų duomenų bei dokumentų visuma:

5.8.1. CVP IS pasiūlymo lango eilutėje „Prisegti dokumentai“ pateikti duomenys ir dokumentai:

5.8.1.1. užpildyta Pasiūlymo forma;

5.8.1.2. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ne tiekėjo vadovas);

5.8.1.3. informacija ir dokumentai pagal Sąlygų 5.2 punktą (jei pasiūlymą teikia ūkio subjektų grupė);

5.8.1.4. kita reikalaujama informacija ir dokumentai;

5.8.1.5. tiekėjo atitiktį Reikalavimams tiekėjui patvirtinantys dokumentai;

5.8.2. pasiūlymo paaiškinimai bei atsakymai dėl pasiūlymo (jei tokių yra).

5.9. Pasiūlymas turi galioti 90 dienų nuo pasiūlymų pateikimo termino pabaigos. Perkančioji organizacija turi teisę prašyti, kad tiekėjas pratęstų pasiūlymo galiojimą, o tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo reikalaujama.

5.10. Pasiūlymas turi būti pateiktas iki Skelbimo II dalies 5 punkte nurodytos pasiūlymų pateikimo termino pabaigos. Perkančioji organizacija turi teisę pratęsti pasiūlymo pateikimo terminą.

5.11. Perkančioji organizacija reikalauja, kad pasiūlymas būtų pasirašytas [kvalifikuotu elektroniniu parašu](https://vpt.lrv.lt/uploads/vpt/documents/files/LT_versija/E_vedlys/4_convenience/Kvalifikuotaselektroninisparasas.pdf), atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73). Kvalifikuotu elektroniniu parašu tvirtinamas visas pasiūlymas, atskirai kiekvieno dokumento pasirašyti nereikia.

5.12. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.

5.13. Tiekėjas pasiūlyme turi nurodyti ūkio subjektus, kurių [pajėgumais remiasi](https://vpt.lrv.lt/uploads/vpt/documents/files/LT_versija/E_vedlys/4_convenience/VPI_49str.pdf), kad atitiktų tam tikrus Reikalavimus tiekėjui ir [pateikti įrodymus](https://vpt.lrv.lt/uploads/vpt/documents/files/LT_versija/E_vedlys/4_convenience/Info_isTiekejokvalifikacijosnustatymometodikos.pdf), patvirtinančius, kad tiekėjui šių ūkio subjektų ištekliai bus prieinami vykdant pirkimo sutartį.

**6. PASIŪLYMŲ ŠIFRAVIMAS**

6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:

6.1.1. iki pasiūlymų pateikimo termino pabaigos, naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina);

6.1.2. iki pradinio susipažinimo su pasiūlymais procedūros (posėdžio) [pradžios](https://vpt.lrv.lt/uploads/vpt/documents/files/LT_versija/E_vedlys/4_convenience/NaudojimosiCVPIStaisykliu_19p.pdf) CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais);

6.1.3. tiekėjui užšifravus visą pasiūlymą ir iki pradinio susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

**7. SUSIPAŽINIMAS SU PASIŪLYMAIS IR JŲ VERTINIMAS**

7.1. Pradinis susipažinimas su CVP IS priemonėmis gautais pasiūlymais vyksta Komisijos posėdyje. Pradinis susipažinimas su elektroninėmis priemonėmis gautais pasiūlymais prilyginamas vokų atplėšimui, o pasiūlymai pateikti CVP IS priemonėmis, prilyginami pasiūlymams, gautiems vokuose. Komisijos posėdis, kuriame bus atplėšiami vokai su pasiūlymais, vyks **2017 m. gruodžio 20 d. 10 val. 45 min.** (Lietuvos Respublikos laiku), adresu: K.Donelaičio g. 52-408 kab., Kaunas.

7.2. Ekonomiškai naudingiausias pasiūlymas išrenkamas pagal kainą.

7.3. Pirkimo metu perkančioji organizacija su tiekėjais nesiderės.

7.4. Pasiūlymų vertinimo metu perkančioji organizacija:

7.4.1. įvertina, ar pagal pateiktuose dokumentuose nurodytą informaciją tiekėjas atitinka Reikalavimus tiekėjui ir priima sprendimą dėl kiekvieno tiekėjo atitikties Reikalavimams tiekėjui. Teisę dalyvauti tolesnėse pirkimo procedūrose turi tik keliamus reikalavimus atitinkantys tiekėjai;

7.4.2. kiekvienas tiekėjas informuojamas apie jo patikrinimo rezultatus. Jei tiekėjas šalinamas iš pirkimo, jam nurodomas pašalinimo pagrindas;

7.4.3. įvertina, ar tiekėjo siūlomas pirkimo objektas atitinka pirkimo dokumentuose nustatytus reikalavimus;

7.4.4. įvertina, ar tiekėjo pasiūlyme nėra nurodytos kainos apskaičiavimo klaidų;

7.4.5. įvertina, ar tiekėjo pasiūlyme nurodyta kaina nėra per didelė ir perkančiajai organizacijai nepriimtina;

7.4.6. įvertina, ar tiekėjo pasiūlyme nurodyta kaina (jos sudedamosios dalys) neatrodo neįprastai maža.

7.5. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija, nepažeisdama lygiateisiškumo ir skaidrumo principų, prašo dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl tiekėjo pašalinimo pagrindų nebuvimo, atitikties kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams, tiekėjo įgaliojimas asmeniui pasirašyti pasiūlymą, jungtinės veiklos sutartis, pasiūlymo galiojimo užtikrinimą patvirtinantis dokumentas ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina.

7.6. Perkančioji organizacija gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.

7.7. Jeigu dalyvio pasiūlyme nurodyta kaina (jos sudedamosios dalys) atrodo neįprastai maža, perkančioji organizacija prašo dalyvį ją pagrįsti, vadovaujantis [VPĮ 57 straipsnio 2 ir 3 dalių](https://vpt.lrv.lt/uploads/vpt/documents/files/LT_versija/E_vedlys/4_convenience/VPI_57str2ir3d.pdf) nuostatomis.

7.8. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, prašo dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.

7.9. Sudaroma pasiūlymų eilė. Į pasiūlymų eilę įtraukiami tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.

7.10. Nustatomas pirkimo laimėtojas. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina.

7.11. Perkančioji organizacija suinteresuotiems dalyviams, išskyrus atvejus, kai pirkimo sutartis sudaroma žodžiu, ne vėliau kaip per 5 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo (preliminarioji) sutartis, ir pateikia [VPĮ 58 straipsnio 2 dalyje](https://vpt.lrv.lt/uploads/vpt/documents/files/LT_versija/E_vedlys/4_convenience/VPI_58str2d.pdf) nurodytos atitinkamos informacijos, kuri dar nebuvo pateikta pirkimo procedūrų metu, santrauką, nurodo nustatytą pasiūlymų eilę ir laimėjusį pasiūlymą. Jei būtų priimtas sprendimas nesudaryti pirkimo (preliminariosios) sutarties, perkančioji organizacija taip pat nurodo priežastis, dėl kurių priimtas toks sprendimas.

7.12. Tiekėjas, kurio pasiūlymas laimėjo, kviečiamas sudaryti pirkimo sutartį.

**8. KITOS SĄLYGOS IR INFORMACIJA**

8.1. Pirkimo sutarties sudarymo atidėjimo terminas netaikomas:

8.1.1. Perkančioji organizacija, gavusi tiekėjo pretenziją, nedelsdama sustabdo pirkimo procedūras, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos.

8.2. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo sutarties sudarymo, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti [VPĮ 17 straipsnio 1 dalyje](https://vpt.lrv.lt/uploads/vpt/documents/files/LT_versija/E_vedlys/4_convenience/VPI_17str1d.pdf) nustatyti principai ir atitinkamos padėties negalima ištaisyti.

8.3. Ginčai dėl pirkimo nagrinėjami, žala tiekėjui atlyginama, pirkimo sutartis pripažįstama negaliojančia bei alternatyvios sankcijos taikomos vadovaujantis [VPĮ VII skyriaus](https://vpt.lrv.lt/uploads/vpt/documents/files/LT_versija/E_vedlys/4_convenience/VPI_VIIsk.pdf) nuostatomis.

**9. PIRKIMO SUTARTIES SĄLYGOS**

9.1. Pirkimo sutarties projektas pateikiamas pirkimo sąlygų 3 [priede](https://vpt.lrv.lt/uploads/vpt/documents/files/LT_versija/E_vedlys/4_convenience/6b1.pdf).

Sąlygų priedas Nr. 1

**PASIŪLYMAS**

**MOBILIOS RINKODAROS PASLAUGŲ PIRKIMUI**

*Vytauto Didžiojo universitetas*

(Adresatas)

1. **INFORMACIJA APIE TIEKĖJĄ**

|  |  |
| --- | --- |
| Tiekėjo arba ūkio subjektų grupės narių pavadinimas (-ai) |  |
| Tiekėjo arba ūkio subjektų grupės narių juridinio asmens kodas (-ai) *(tuo atveju, jei pasiūlymą teikia fizinis asmuo - verslo pažymėjimo Nr. ar pan.),* adresas (-ai) |  |
| Ūkio subjektų grupės narys, atstovaujantis grupei *(pildoma, jei pasiūlymą teikia ūkio subjektų grupė)* |  |

2. **INFORMACIJA APIE SUBTIEKĖJUS**

*(pildoma, jei tiekėjas pasitelkia subtiekėjus)*

|  |  |  |
| --- | --- | --- |
| **Eil. Nr.** | **Pirkimo sutarties dalies (pirkimo objekto dalies sutarties dalies), perduodamos vykdyti subtiekėjui, aprašymas** | **Subtiekėjo pavadinimas** (jeigu žinomas) |
| **1.** |  |  |

**3. PASIŪLYMO KAINA**

3.1. Pasiūlymo kaina nurodoma užpildant pateiktą [lentelę](https://vpt.lrv.lt/uploads/vpt/documents/files/LT_versija/E_vedlys/4_convenience/Kainodarosnustatymometodikos_10_1p.pdf):

|  |  |  |  |  |
| --- | --- | --- | --- | --- |
| **Eil. Nr.** | **Pirkimo objektas** | **Bendra kaina, EUR be PVM\*** | **PVM EUR\*\*** | **Bendra kaina, EUR su PVM\*\*\*** |
| *1* | *2* | *3* | *4* | *5* |
| **1.** | Mobilios rinkodaros paslaugos |  |  |  |

**Pasiūlymo kaina žodžiais: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\* 3 stulpelyje pateikiama kaina nurodant *2 (du)* skaičius po kablelio.

\*\* Jei 4 stulpelis „PVM“ nepildomas, nurodomos priežastys, dėl kurių PVM nemokamas:

\*\*\* 5 stulpelyje pateikiama kaina, nurodant *2 (du)* skaičius po kablelio.

Sąlygų priedas Nr. 2

(Sutarties priedas Nr. 1)

**Techninė specifikacija**

1. **Techniniai IT sprendimų reikalavimai**

1.1. Vartotojai ir jų rolės:

1.1.1. Turi būti įdiegta prieigos teisių valdymo sistema, leisianti skirtingiems administratoriams suteikti prieigą tik prie tam tikros kategorijos duomenų administravimo;

1.2. Mobilioji aplikacija turi būti optimizuoti ir veikti sklandžiai esant dideliam, ir 50 000 vartotojų per dieną siekiančiam srautui.

1.3. Mobiliosios aplikacijos techniniai reikalavimai:

1.3.1. Mobilioji aplikacija turi veikti Android ir iOS operacinėse sistemose;

1.3.2. Mobilioji aplikacija turi būti sukurta pirminių Android ir iOS programavimo kalbų pagrindu (angl. Native programming), veikti stabiliai ir nepriklausyti nuo jokių trečiųjų šalių paslaugų, kurias nutraukus Mobilioji aplikacija nustotų funkcionavusi;

1.3.3. Mobiliosios aplikacijos dizainas bei vartotojo sąsajos turi būti adaptuoti individualiai kiekvienai aplinkai;

1.3.4. Vykdytojas turi pasirūpinti Mobiliosios programėlės patalpinimu Google Play Store ir App Store (iOS) programėlių parduotuvėse. Tiekėjas, teikdamas pasiūlymą šio pirkimo paslaugoms vykdyti, turi būti įvertinęs visus papildomus kaštus, susijusius su Mobiliosios programėlės talpinimu programėlių parduotuvėse ir juos apmokėti savo sąskaita.

Tiekėjas turi perduoti Pirkėjui visus prisijungimo duomenis bei kitą reikalingą informaciją prisijungimui prie programėlių parduotuvių, kad esant poreikiui Pirkėjas pats galėtų patalpinti programėles.

1.3.5. Vieną kartą parsisiuntus ir įsidiegus Mobiliąją programėlę, visos jos funkcijos, nurodytos šioje techninėje specifikacijoje, turi veikti ir be interneto ryšio.

1.4. Turi leisti dirbti keletui administratorių vienu metu: keli nepriklausomi administratoriai turi turėti galimybę vienu metu kurti turinį; turi neleisti vienu metu keliems administratoriams redaguoti to paties turinio objekto.

**2. Funkciniai IT sprendimų reikalavimai**

2.1. Mobilioji aplikacija turi būti pateikiama kaip viena programėlė, turinti visus žemiau pateiktus modulius ir funkcionalumą:

**1 lentelė. Paslaugos detalizavimas. Mobilioji maršruto aplikacija**

|  |  |  |
| --- | --- | --- |
| Nr. | Modulis | Funkcijų aprašymas |
| 1. | Mobiliosios aplikacijos karkasas | Mobiliosios aplikacijos karkasas – tai programėlės pagrindas, kurį sudaro pagrindinės turizmo informacijos sklaidos funkcijos. Aplikacijos programinis karkasas bei atvaizdavimo elementai (pvz.: meniu punktai) turi būti sukurti taip, kad ateityje būtų galima į mobiliąją aplikaciją integruoti naujas funkcijas. |
| 1.1. | Dinaminis žemėlapis | Dinaminis žemėlapis privalo turėti tokį funkcionalumą:   * žemėlapio naršymo galimybės (slankiojimas į šonus, viršų ir apačią, artinimas bei tolinimas); * lankytinų vietų ir objektų atvaizdavimas; * žemėlapyje paspaudus ant objekto žymeklio turi būti atvaizduojama platesnė informacija apie pasirinktą objektą; * skirtingų tipų objektai žemėlapyje atvaizduojami tuos tipus identifikuojančiomis ikonėlėmis; * galimybė filtruoti žemėlapyje atvaizduojamus objektus pagal informacijos tipus * pagal GPS duomenis žemėlapyje atvaizduojama vartotojo buvimo vieta. |
| 1.2. | Objektų informacijos katalogas | Objektų informacijos katalogo funkcija leidžia botanikos sodų objektus peržiūrėti sąrašo pavidalu. Kataloge turi būti įgyvendintas toks funkcionalumas:   * galimybė peržiūrėti lankytinų vietų aprašymus, fotografijas, kontaktus, darbo laiką; * galimybė filtruoti objektus pagal jų tipą; * galimybė GPS pagalba nustatyti atstumus nuo vartotojo iki artimiausių objektų bei atlikti objektų rikiavimą pagal atstumo rodiklį; * paieškos funkcija, leidžianti turistinių objektų ieškoti pagal pavadinimą ar aprašymą. * Mobilioji aplikacija turi būti sukurta naudojimui 3 kalbomis: lietuvių, anglų, rusų. * Mobilioji aplikacija, turi galimybę pasirinkti pageidaujamą botanikos sodą – Vilnius, Kaunas; Klaipėda. |
| 2 | Maršrutai ir audiogidas | Maršrutų modulis leidžia vartotojui pasinaudoti jau paruoštu maršrutu su visa turistui reikalinga informacija. Viso 5 maršrutai: 1) Kaune su oranžerija, 2) Kaune su parku, 3) Vilniuje didysis maršrutas, 4) Vilniuje mažasis maršrutas, 5) Klaipėdoje su parku. |
| 2.1. | Maršruto sąrašas | * Visų siūlomų maršrutų peržiūra sąrašo pavidalu. * Prie kiekvieno maršruto atvaizduojama nuotrauka, pavadinimas, maršruto trukmė; |
| 2.2. | Maršruto peržiūra | Informacinis maršruto peržiūros langas atvaizduoja maršruto nuotraukas, pavadinimą, aprašymą, keliavimo trukmę bei leidžia pasinaudoti tokiomis funkcijomis:   * Peržiūrėti maršrutą sudarančio lankytinus objektus; * pasidalinti maršrutu socialiniuose tinkluose; |
| 2.3. | Maršruto navigacija | * Vykstant pasirinktu maršrutu vartotojui rodoma, kokia kryptimi eina maršruto linija ir kur tuo metu yra pačio keliautojo pozicija, taip padedant vartotojui naviguoti vietovėje; * Navigavimo funkcija turi veikti ir tokiose teritorijose, kur interneto ryšys yra neprieinamas. |
| 2.4. | Audiogidas | Audiogido funkcija turi suteikti šias galimybes:   * Vartotojui turi būti galimybė pasirinkti audioįrašo kalbą: lietuvių, rusų, anglų). Įkelti audiotakeliai automatiškai atsiranda mobilioje aplikacijoje; * vartotojui vieną kartą pasirinkus kalbą, objektų audiotakeliai keliaujant automatiškai veikia ta kalba; * turi būti integruotas audiogrotuvas, kuris leidžia audiogido klausytis tiesiai aplikacijos, nereikalaujant parsisiųsti audioįrašo ar papildomų programų bei įskiepių; * keliautojui priartėjus prie lankytino objekto, audiogidas turi aktyvuotis automatiškai; * audiogido įrašai turi būti įgarsinti puikiai kalbančio profesionalaus aktoriaus/skaitovo balsu (trijų kalbų versijos); * audiogido įrašai turi būti įrašyti taisyklinga kalba, vadovaujantis įrašomų kalbų, kalbos kultūros taisyklėmis ir reikalavimais; * įrašai audiogidui turi būti atliekami atsižvelgiant į aplikacijos parametrus garso įrašams (jos neapsunkinat, neperkraunant). |
| 2.5. | Papildytos realybės kamera:  1. Vytauto Didžiojo universiteto Botanikos sodo oranžerija  2. Vytauto Didžiojo universiteto Botanikos sodo rožynas  3. Vilniaus universiteto Botanikos sodas Kairėnuose  4. Vilniaus universiteto Botanikos sodas Vingio skyrius.  5. Klaipėdos universiteto Botanikos sodas (parke) | Ši funkcija leidžia telefono kamera filmuojant aplinkos vaizdą, ekrane matyti sužymėtus horizonte esančius objektus bei vietoves:   * pagal vartotojo buvimo vietos GPS bei mobiliojo įrenginio vidinio kompaso duomenis filmuojamame vaizde turi būti atvaizduojami žymekliai, nurodantys aplikacijoje įkeltų lankytinų objektų buvimo vietą; * turi būti pateikta platesnė informacija apie 5 arčiausiai ekrano centro esančius objektus: * Objekto pavadinimas; * Piktograma/nuotrauka (pagal aptartą dizainą) * Atstumas nuo vartotojo iki objekto; * papildomos informacijos kortelės turi būti atvaizduojamos ekrano apačioje ir turi būti surištos su objektų žymekliais linija ar kitu būdu (pvz.: rėmelių spalva); * vartotojui paspaudus ant tam tikro objekto kortelės, turi būti iškviestas audiopasakojimas apie pasirinktą objektą. Iškvietus audiogidą, virtuali kamera turi toliau funkcionuoti; * turi būti galimybė paspaudus nuorodą ar mygtuką „plačiau“, atidaryti objekto informaciją atskirame aplikacijos lange, kur būtų rodoma visa su turistiniu objektu susijusi informacija (aprašymas, didelės nuotraukos, adresas, kontaktai ir kt.); |
| 2.6. | iBeacon davikliai  (siųstuvai) | iBeacon davikliai turi būti susieti su aplikacija ir veikti kartu:   * davikliai tvirtinami prie pastatų (objektų) objektų sąrašas pateiktas: žr. lentelėje 2.5 . * turi būti įdiegta Bluetooth V4 pagrindu pagrįsta gido sistema; * davikliai turi būti išnaudojami ir viešinimo bei dėmesio atkreipimo apie maršrutą/ objektą tikslais: siunčiant pranešimus netoliese objekto esantiems žmonėms su mobiliaisiais įrenginiais; * ibeacon turi būti panaudoti ir statistikos rinkimo tikslais: kiek laiko prie objekto (objekte) praleido žmogus, kiek maršrute esančių objektų aplankė. |

**3. Reklama mobiliosiose aplikacijose. Veiksmų plano parengimas.**

* Per 2 savaites nuo sutarties pasirašymo dienos parengti paskyros „Lietuvos botanikos sodai“ vaizdo klipų ir paskyros reklamos bei kitų su PO suderintų veiksmų planą 4 mėnesiams.
* Reklamos mobiliosiose aplikacijose tikslas. Didinti Botanikos sodų esančių Vilniuje, Kaune ir Klaipėdoje žinomumą bei skatinti Botanikos sodų lankytojų aktyvų judėjimą iš vieno Botanikos sodo į kitą.
* Reklamos mobiliosiose aplikacijose priemonės. Statiniai reklaminiai skydeliai, dinaminiai reklaminiai skydeliai, videoklipai (internetinei transliacijai)
* Statiniai reklaminiai skydeliai. Išmatavimai: 320x50 px, 300x50 px, 300x250 px, 320x480 px. Kiekis: 63 unikalūs maketai pagal patvirtintą dizaino šabloną
* Dinaminiai reklaminiai skydeliai. Išmatavimai: 320x50 px, 300x50 px, 300x250 px, 320x480 px. Kiekis: 63 unikalūs maketai pagal patvirtintą dizaino šabloną
* Videoklipai skirti reklamai mobiliosiose aplikacijose. Videoklipo išmatavimai 300x250 px. Videoklipo trukmė iki 20 sek. Kiekis 6 unikalaus montažo videoklipai.
* Reklaminių skydelių dizainas ir videoklipų scenarijai. Konkretus reklaminio skydelio dizainas yra parengiamas pagal iš anksto suderintus stiliaus reikalavimus, standartinį dizaino šabloną bei PO organizacijos pateiktą informaciją. Videoklipų scenarijus derinamas pagal iš anksto suderintą stiliaus vadovą bei PO pateiktą informaciją. Tiek videoklipai, tiek reklaminiai skydeliai turi būti parengti ir patvirtinti publikavimui ne vėliau kaip 2 d.d. Iki reklamos tinklelyje numatytos publikavimo datos.
* Reikalavimai veiksmų planui. Reklamos mobiliosiose aplikacijose veiksmų planas sudaromas 4 mėnesiams. Veiksmų planas susideda iš aiškaus rinkodaros strategijos aprašymo, reklamos priemonių tinklelio, kuriame visos priemonės priskiriamos konkrečiam laikotarpiui ir konkretaus miesto botanikos sodui.

**4. Informacijos administravimo paslauga ir maršrutų parengimas** turi apimti šiuos darbus:

4.1. tiekėjas turi sudaryti realius maršrutus, kiekviename iš jų objektus turi surašyti eilės tvarka, kad maršrutas nebūtų pernelyg apkrautas ar neatsirastų ilgų tuščių atkarpų;

4.2. tiekėjas turi nurodyti maršrutui tinkamus keliavimo būdus ir trukmę, per kurią maršrutas gali būti įveiktas;

4.3. kiekvienam lankytinam objektui priskirti specialius filtrus, kurie padėtų atrinkti lankytinus objektus sudarant individualius maršrutus;

4.4. tiekėjas, konsultuodamasis su PO turi surinkti kiekvieno į maršrutą įtraukto lankytino objekto tikslias koordinates, darbo laiką, kontaktinius duomenis ir šią informaciją sukelti į žemėlapius;

4.5. Informacijos maketavimas ir talpinimas:

4.5.1. tiekėjas konsultuodamasis su PO turi susirinkti visą IT sprendimų užpildymui būtiną turinį;

4.5.2. tiekėjas parengtus maršrutus bei kitą projekto metu sukurtą turinį įsipareigoja tinkamai sumaketuoti ir sukelti į IT sprendimus.

**5. Paslaugų atlikimo terminai:**

5.1. Turistinio maršruto aplikacijos mobiliesiems įrenginiams detalios techninės užduoties parengimas ir suderinimas atliekamas per 14 kalendorinių dienų nuo sutarties pasirašymo dienos.

5.2. Turistinio maršruto aplikacijos mobiliesiems įrenginiams turinio parengimas ir suderinimas atliekamas per 24 kalendorines dienas.

5.3. Turistinio maršruto aplikacijos mobiliesiems įrenginiams programavimo darbai atliekami per 75 kalendorines dienas nuo sutarties pasirašymo.

5.4. Suprogramuotos Turistinio maršruto aplikacijos mobiliesiems įrenginiams testavimas ir galimų klaidų taisymas atliekamas per 15 kalendorinių dienų nuo pagrindinių programavimo darbų pabaigos

5.5. Sukurta Turistinio maršruto aplikacija mobiliesiems įrenginiams patalpinama internetinėse aplikacijų parduotuvėse Google Play ir Apple Store per 4 mėnesius nuo sutarties pasirašymo dienos, bet ne vėliau kaip 2018 m. birželio 1 d.

5.6. Pradinis reklaminių skydelių Reklamai mobiliosiose aplikacijos stilius ir pagrindinis šablonų paketas parengiamas per 30 kalendorinių dienų nuo sutarties pasirašymo.

5.7. Reklamos mobiliosiose aplikacijose administravimas (garantinis aptarnavimas) vykdomas visą sutarties laikotarpį ir 21 mėn. po Sutarties pabaigos ir Priėmimo-perdavimo akto pasirašymo.

5.8. Turistinio maršruto aplikacija mobiliesiems įrenginiams talpinama perkančiosios organizacijos serveryje ir gali būti dubliuojama tiekėjo serveryje.